ประจำเดือนปกติรอบ 29 - 32 แต่วันนี้ 35 วันแล้ว มีอาการคัดหน้าอก มึนหัว เพลียมาก ง่วงนอน นอน 10 ชั่วโมงก็ยังง่วง ปวดหน่วงนิดหน่อย แต่ตรวจตอนเช้า ปัสสาวะแรก ที่กลั้นไว้เกิน 6 ชั่วโมง ผลคือ ขีดเดียว ถ้าอีก 1 สัปดาห์ ประจำเดือนยังไม่มา จะมีโอกาสท้องไหมคะ
สวัสดีค่ะ หากเป็นคนที่มีระยะห่างระหว่างรอบประจำเดือนที่ 29-32 วัน ถือว่าอยู่ในเกณฑ์ปกติดีค่ะ และหากเลยกำหนดที่ประจำเดือนน่าจะมาไปแล้ว 3 วัน หากมีการตั้งครรภ์เกิดขึ้นจริง ก็จะสามารถตรวจพบได้มากกว่า 99% แล้วค่ะ ดังนั้น หากตรวจได้อย่างถูกต้องรวมถึงใช้ปัสสาวะแรกในตอนเช้ามาตรวจ เมื่อตรวจพบขึ้น 1 ขีด ก็แสดงว่าไม่น่ามีการตั้งครรภ์เกิดขึ้นค่ะสำหรับอาการคัดหน้าอก มึนหัว เพลีย งาวงนอน ปวดหน่วงท้อง อาจเป็นอาการก่อนมีประจำเดือนมาก็ได้ค่ะ อย่างไรก็ตาม หากผ่านไป 1 สัปดาห์ ประจำเดือนยังไม่มา อาจลองตรวจซ้ำดู เนื่องจากโอกาสตรวจไม่พบในครั้งแรกนั้น แม่จะน้อยมาก แต่ก็มีโอกาสเป็นไปได้